Temeljem odredbe članka 17. i 19. stavka 2 Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18, 98/18 i 112/19, u nastavku teksta: Zakon), Povjerenstvo imenovano za provedbu Javnog natječaja, objavljuje

**OPIS POSLOVA, PODACI O PLAĆI, NAČIN OBAVLJANJA PRETHODNE PROVJERE ZNANJA I SPOSOBNOSTI TE PRAVNI IZVORI ZA PRIPREMANJE KANDIDATA ZA TESTIRANJE**

za radno mjesto iz Javnog natječaja

za imenovanje pročelnika / pročelnice Jedinstvenog upravnog odjela Općine Fužine

(„Narodne novine“, broj 09/2021 od 03. veljače 2021. godine)

**1. OPIS POSLOVA**

* upravlja i rukovodi Upravnim odjelom u skladu sa zakonom i drugim propisima
* upravlja donošenjem akata za čije je predlaganje upravni odjel ovlašten, propisima, priprema nacrte općih akata, programa, izvješća
* osigurava suradnju Odjela s tijelima državne uprave i tijelima lokalne i regionalne (područne) samouprave i dr. institucijama
* predlaže načelniku određena rješenja iz djelokruga rada upravnog Odjela, prati propise iz nadležnosti Odjela, odlučuje o prijmu u službu, rasporedu na radno mjesto te o drugim pravima službenika kao i o prestanku službe; obavlja nadzor nad radom službenika, provodi postupke zbog povrede službene dužnosti, ocjenjuje službenike i namještenike, raspoređuje poslove i zadaće, daje službenicima upute za rad
* sudjeluje u organizaciji i pripremi sjednica općinskog vijeća
* obavlja poslove vezane uz izbore, politički sustav
* obavlja stručne poslove pripreme i realizacije oko prodaje, najma i otkupa nekretnina u vlasništvu općine; sudjeluje i provodi određene radnje u izradi projektne i druge dokumentacije iz svoje nadležnosti te ishodovanje akata temeljem kojih se može graditi; izrađuje prijedloge ugovora i sporazuma koje općina sklapa sa pravnim osobama
* izrađuje rješenja, ugovore o radu, ugovore o djelu i druge akte iz radnih odnosa
* upravlja izradom općinskog proračuna i svim njegovim izmjenama te izrađuje plansku i financijsku dokumentaciju
* prati javne natječaje te priprema materijale za prijavu Općine za sufinanciranje raznih projekata i programa od strane EU, RH, PGŽ-a i sl. vrši nadzor nad njihovim trošenjem te dostavlja potrebna izvješća u svezi istih
* priprema i kontrolira potrebnu dokumentaciju prema fondovima EU, RH i PGŽ te koordinira rad sa konzultantskim kućama
* obavlja i druge srodne poslove koje mu povjeri načelnik

**2. PODACI O PLAĆI**

Podaci o plaći navedenog radnog mjesta propisani su Odlukom o koeficijentima za obračun plaće službenika i namještenika u Jedinstvenom upravnom odjelu Općine Lokve („Službene novine Općine Lokve“ broj 6/17).

Slijedom navedenog, plaću radnog mjesta čini umnožak koeficijenta radnog mjesta 1,7 i osnovice za obračun plaće 4.342,51 kuna bruto, uvećan za 0,5% za svaku navršenu godinu radnog staža (za puno radno vrijeme).

**3. NAČIN OBAVLJANJA PRETHODNE PROVJERE ZNANJA I SPOSOBNOSTI**

Testiranju mogu pristupiti kandidati čije su prijave potpune, pravodobne te ispunjavaju formalne uvjete iz Javnog natječaja.

Povjerenstvo za provedbu natječaja utvrdit će listu kandidata koji ispunjavaju formalne uvjete iz natječaja te će isti biti obaviješteni o danu, vremenu i mjestu održavanja prethodne provjere znanja i sposobnosti najmanje 5 (pet) dana prije održavanja provjere, a ta obavijest bit će istaknuta i na web stranici Općine Lokve [www.lokve.hr](http://www.lokve.hr).

Kandidati koji ne ispunjavaju formalne uvjete iz Javnog natječaja bit će o tome obaviješteni pisanim putem.

Ako kandidat ne pristupi provjeri, smatrat će se da povlači prijavu na javni natječaj.

Prethodna provjera znanja i sposobnosti kandidata za radno mjesto iz natječaja obavit će se putem pisanog testiranja i intervjua.

Za provjeru znanja i sposobnosti kandidatima se dodjeljuje određeni broj bodova od 1 do 10. Pisano testiranje sastoji se od 10 pitanja – 10 bodova.

Smatra se da je kandidat položio pisano testiranje ako ostvari najmanje 50% ukupnog broja bodova. Kandidat koji je ostvario najmanje 50% ukupnog broja bodova na pisanom testiranju može pristupiti razgovoru s Povjerenstvom, odnosno na intervju, isti dan.

Povjerenstvo za provedbu javnog natječaja kroz razgovor (intervju) s kandidatima utvrđuje interese, ciljeve i motivaciju kandidata za rad. Razgovor (intervju) s kandidatima se provodi sa svakim kandidatom pojedinačno.

Svaki član Povjerenstva boduje samostalno svakog kandidata, a konačni rezultat je zbroj pojedinačno danih bodova. Rezultati intervjua boduju se od 1 do 10 bodova.

Ukupan broj bodova kojeg kandidat može postići je 20 i to u području provjere znanja i sposobnosti 10 i intervju 10.

Nakon provedenog postupka, što uključuje testiranje i intervju, Povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova koji uz Izvješće o provedbenom postupku, kojeg potpisuju svi članovi Povjerenstva, dostavlja Općinskom načelniku Općine Lokve.

Na temelju rang liste Općinski načelnik donosi Rješenje o imenovanju pročelnika/ice Jedinstvenog upravnog odjela Općine Lokve koji se dostavlja svim kandidatima s rang liste kandidata.

Prije donošenja Rješenja o imenovanju izabrani kandidat/kandidatkinja dostavlja Uvjerenje o zdravstvenoj sposobnosti.

**4. PRAVNI IZVORI ZA PRIPREMANJE KANDIDATA ZA TESTIRANJE**

Pisana provjera znanja koja će se vršiti putem testova s pitanjima jednakim za sve kandidate obuhvaća:

1. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17 i 98/19),
2. Statut Općine Lokve („Službene novine Primorsko-goranske županije “ broj 18/13.,SN Općine Lokve 4/18 i 5/20)
3. Poslovnik o radu Općinskog vijeća Općine Lokve (“Službene novine Primorsko-goranske županije“ broj 39/09)
4. Zakon o općem upravnom postupku („Narodne novine“, broj 47/09),
5. Zakon o službenicima i namještenicima u lokalnoj i područnoj samoupravi („Narodne novine“, broj 86/08, 61/11, 4/18 i 112/19),
6. Zakon o financiranju jedinica lokalne i područne (regionalne) samouprave („Narodne novine“, broj 127/17 i 138/20),
7. Zakon o proračunu NN [87/08](https://www.zakon.hr/cms.htm?id=210), [136/12](https://www.zakon.hr/cms.htm?id=211), [15/1](https://www.zakon.hr/cms.htm?id=4582)5
8. Zakon o komunalnom gospodarstvu („Narodne novine“ broj 68/18, 110/18, 32/20),
9. Zakon o gradnji (NN 153/13, 20/17, 39/19 i 125/19),
10. Zakon o prostornom uređenju (NN 153/13, 65/17, 114/18, 39/19 i 98/19).

**5. PRAVILA TESTIRANJA**

Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta (osobna iskaznica).

Po utvrđivanju identiteta kandidatima će biti podijeljena pitanja koja su jednaka za sve. Pisana provjera znanja traje 45 minuta

Za vrijeme provjere znanja i sposobnosti nije dopušteno:

* + koristiti se bilo kakvom literaturom odnosno bilješkama
  + koristiti mobitel ili druga komunikacijska sredstva
  + napuštati prostoriju u kojoj se provjera odvija
  + razgovarati ili na bilo koji drugi način ometati ostale kandidate

Kandidati koji prekrše prethodna pravila bit će udaljeni s provjere znanja i smatrat će se da su odustali od natječaja.

POVJERENSTVO ZA PROVEDBU JAVNOG NATJEČAJA